Մագդալենա Մալեևա

**Մագդալենա Գեորգիի Մալեևա **(), բուլղարացի պրոֆեսիոնալ թենիսիստուհի, նախկին 4-րդ ռակետ։ Մալեևա երեք քույրերից ամենակրտսերը։

## Մարզական կարիերան
### Մինչև 1998 թ.
Թենիսով սկսել է զբաղվել 8 տարեկանից, իր մոր՝ Յուլիա Բերբերյանի ղեկավարությամբ։13 տարեկան 4 ամսականում հաղթել է Բուլղարիայի առաջնությունը, դառնալով թենիսի պատմության մեջ առաջին ամենաերիտասարդ թենիսիստուհին, ով նվաճել է այդ տիտղոսը։ 1989 թվականին, 14 տարեկանում, սկսել է հանդես գալ պրոֆեսիոնալ մրցաշարերում։ 
Նույն տարվա ապրիլին Թենիսի միջազգային ֆեդերացիայի (ITF) Բարի, (Իտալիա), քաղաքում կազմակերպված մրցաշարում հասել է եզրափակիչ փուլ։ 1990 թվականին ԱՄՆ-ի Բաց առաջնության աղջիկների մենախաղի եզրափակիչում հաղթել է Նոել վան Լոտումին։

1991 թվականին Մագդալենա Մալեևան հասել է Ավստրալիայի Բաց առաջնության 4-րդ փուլ, որտեղ պարտվել է ավագ քրոջը՝ Կատերինա Մալեևաին։ Նույն թվականին Հարավսլավիայում նա առաջին անգամ հասել է WTA-ում ընդգրկված մրցաշարի եզրափակիչ, որտեղ պարտություն է կրել։ Սակայն նույն մրցաշարում նա մասնակցել է նաև զուգախաղերի մրցաշարին և նվաճել իր առաջին զուգախաղի տիտղոսը։ Ֆեդերացիայի Գավաթի մրցաշարում Բուլղարիայի հավաքականի կազմում Հունգարիայի հավաքականի դեմ պայքարում մասնակցել է չորս խաղերի, որտեղ և՛ մենախաղերում, և՛ զուգախաղում հաղթանակ է տոնել, սակայն ԱՄՆ-ի հավաքականի դեմ պայքարում երկու անգամ պարտություն է կրել։
 
Հաջորդ տարի Սան Մարինոյի մրցաշարի մենախաղերում նա նվաճել է իր առաջին WTA տիտղոսը, իսկ ԱՄՆ Բաց առաջնությունում հասել է մինչև քառորդ եզրափակիչ, 2-րդ փուլում հաղթելով ամերիկուհի Մարտինա Նավրատիլովային։ Քառորդ եզրափակիչում նրա մրցակցուհին էր մեծ քույրը՝ Մանուելա Մալեևան, սակայն այստեղ Մագդալենան վնասվածքի պատճառով ստիպված է լինում հրաժարվել պայքարից։ Բարսելոնայի Օլիմպիադայի 3-րդ փուլում նա պարտվում է գործող տիտղոսակիր գերմանուհի Շտեֆի Գրաֆին, իսկ զուգախաղերում Կատերինայի հետ միասին հենց առաջին փուլում զիջում են ապագա բրոնզե մեդալակիրներին՝ Նատաշա Զվերևա-Լեյլա Մեսխի զույգին։

1993 թվականին հասել է Մեծ սաղավարտի երրորդ՝ Ուիմբլդոնի մրցաշարի 4-րդ փուլ։ Նույն տարվա մայիսին առաջին անգամ ընդգրկվել է WTA ուժեղագույն թենիսիստուհների տասնյակում, ինչի շնորհիվ տարեվերջին իրավունք է ստացել մասնակցելու WTA Ամփոփիչ մրցաշարին։ Այնուհետև տարեվերջյան ամփոփիչ արդյունքներով հաղթել է WTA-ի հայտարարած «Տարվա առաջընթաց» անվանակարգում։ 

Հաջորդ տարի հաղթանակ է տարել երկու մրցաշարերում, այդ թվում նաև I մակարդակի մրցաշարում՝ Ցյուրիխում։ Այս հաղթանակների շնորհիվ կրկին իրավունք է ստանում մասնակցելու WTA Ամփոփիչ մրցաշարին, բայց հրաժարվում է մասնակցել կողոսկրի կոտրվածքի պատճառով։ Այնուհետև Բուլղարիայի հավաքականի կազմում մասնակցում է Ֆեդերացիայի Գավաթի խաղարկությանը՝ քառորդ եզրափակիչում հաղթանակ տանելով Ֆրանսիայի հավաքականի ներկայացուցիչ Մարի Պիրսի նկատմամբ, բայց, այնուամենայնիվ, բուլղարուհիները զիչում են Ֆրանսիայի հավաքականին 1-2 հաշվով։

1995 թվականը ամենահաջողն էր Մագդալենայի կարիերայում։ Նա հաղթել է երեք մրցաշարերում և ևս երեք անգամ խաղացել է եզրափակիչներում։ Արդյունքում, ևս մեկ անգամ հնարավորություն է ստանում մասնակցելու Ամփոփիչ մրցաշարին, սակայն պարտություն է կրում 2-րդ փուլում։ Ֆեդերացիայի Գավաթի մրցաշարում, Իսպանիայի հավաքականի դեմ պայքարում, երկրորդ անգամ անընդմեջ հասել է մինչև քառորդ եզրափակիչ, որտեղ երեքից երկու հանդիպումներում հաղթանակ է տոնել, այդ թվում նաև հաղթել է Արանչա Սանչես-Վիկարիոյին, բայց, ի վերջո, Բուլղարիայի հավաքականը 2-3 հաշվով զիջել է իսպանացիներին։
 
1996 թվականի սկզբին Մագդալենան առաջին անգամ հասել է իր կարիերայի ամենաբարձր վարկանիշին՝ WTA աղյուսակում զբաղեցնելով 4-րդ հորիզոնականը։ Ատլանտայի Օլիմպիադայի մենախաղերում, որտեղ նա իրավունք էր ստացել հանդես գալ տասներորդ համարով, հասել է մինչև 3-րդ փուլ և պարտվել ութերորդ համարով հանդես եկող ճապոնուհի Կիմիկո Դատեին, ինչպես նախորդ մրցաշարում, այստեղ նույնպես զուգախաղերում Կատերինայի հետ դուրս է մնում հենց առաջին փուլից։

### 1999—2005 թվականներ
1998 թվականի հունիսին Մագդալենանլ ուսի վիրահատության է ենթարկվել, որը նրան շարքից հանել է մոտ մեկ տարի։ Վերադառնալով 1999 թվականին զրոյական վարկանիշով, նա մրցաշարջանի ավարտել է 89-րդ հորիզոնականում և Թաիլանդի Պատայաի մրցաշարի տիտղոսով։ 2000 թվականին երկու անգամ հաղթանակ տանելով վարկանիշային առաջին տասնյակի թանիսիտուհիների նկատմամբ, հաջորդ տարի Մագդալենան անձամբ վերադարձել է ուժեղագույնների քսանյակ և վեց տարպջա ընթացքում առաջին անգամ իրավունք է նվաճել մասնակցելու WTA Ամփոփիչ մրցաշարին, սակայն կրկին պարտվել է առաջին շրջանում, համաշխարհային դասակարգման առաջին ռակետ Ջենիֆեր Կապրիատիին։ Այդ տարվանից նա կրկին սկսում է ավելի մեծ ուշադրություն դարձնել զուգախաղերով ելույթներին։

2002 թվականին Մալեևան հաղթում է կարիերայում երկրորդ I մակարդակի մրցաշարում։ Մոսկվայում նա հաղթում է երեք դասակարգված մրցակցուհիների՝ Վենուս Ուիլյամսին, Ամելի Մորեսմոյին և Լինդսեյ Դևենպորտին։ Նա նաև շահում է կարիերայում երկրորդ զուգախաղային մրցաշարը։ 2003 թվականը նրա համար նշանավորվում է զուգախաղում նոր հաջողություններով։ Լիզել Հուբերի (ՀԱՀ)հետ նա շահել է ևս երեք մրցաշարերի տիտղոսներ և ևս երկու անգամ խաղացել է եզրափակիչում, ինչպես նաև դուրս է գալիս կարիերայում երկրորդ քառորդ եզրափակիչ Մեծ Սաղավարտի մրցաշարում՝ ԱՄՆ բաց առաջնությունում։ Այդ նույն թվականին նա շահում է իր վերջին WTA մրցաշարը մենախաղում։ Մրցաշրջանի ընթացքում երկու անգամ նա բաց է թողնում հնարավորությունը վերադառնալու մենախաղի թենիսիտուհիների լավագույն տասնյակ, իսկ 2004 թվականի սկզբին, զույգով Հուբերի հետ հերթական եզրափակիչից հետո, բարձրանում է զուգախաղի կարիերայում բարձրագույն հորիզոնական՝ վարկանիշային 13-րդ հորիզոնական։

Աթենքի Օլիմպիական խաղերում Մալեևան երրորդ անգամ ներկայացնում է Բուլղարիան, այժմ միայն մենախաղում և այս անգամ պայքարից դուրս է մնում երկրորդ շրջանում։ Նույն թվականի փետրվարին, հանդիսանալով աշխարհի 31-րդ ռակետ, նա I մակարդակի Ճապոնիայի մրցաշարի քառորդ եզրափակիչում հաղթել է աշխարհի 9-րդ ռակետ Աի Սուգիյամաին, եզրափակիչում նրան պարտության է մատնել Լինդսեյ Դևենպորտը՝ աշխարհի 6-րդ ռակետը։ Այդ նույն մրցաշարում նա, Ելենա Լիխովցևայի հետ զույգով, նյունպես հասնում է եզրափակիչ։ 2005 թվականի սկզբին Մալեևան, կրկին Լիխովցևայի հետ, շահել է զուգախաղի իր վերջին մրցաշարը։ Պրոֆեսիոնալ թենիսում 16 տարվանից հետո նա դադարեցրել է մրցաշարերին մասնակցությունները 2005 թվականի հոկտեմբերին։ Մրցաշարերում վերջին մասնակցությունը կայացել է Ցյուրիխում, որտեղ նա Պատի Շնայդերին զիջել է իր պրոֆեսիոնալ թենիսիստուհու կարիերայի 729-րդ խաղում։

### 2010 թվական
2010 թվականի սեպտեմբերի վերջին Մալեևան մտել է Բուլղարիայի ազգային առաջնության մասնակիցների ցանկի մեջ։ Մագդալենան շահել է այդ մրցաշարը (հարկ է նշել, որ մրցաշարում մասնակցություն չի ունեցել Բուլղարիայի այդ տարիների միակ մրցունակ թենիսիստուհին՝ Ցվետանա Պիրոնկովան)։

## WTA մրցաշարերի եզրափակիչների մասնակցություն

### Մենախաղ (21)
#### Հաղթանակներ (10)

#### Պարտություններ (11)

### Կանանց զուգախաղ (10)

#### Հաղթանակներ (5)

#### Պարտություններ (5)

## ITF մրցաշարերի եզրափակիչներ 3 (2–1)
### Մենախաղ 2 (1–1)

### Զուգախաղ 1 (1–0)

## Ֆեդերացիայի գավաթ
Մագդալենա Մալեևան Բուլղարիայի հավախականի կազմում Ֆեդերացիայի գավաթում նորամուտել է 1991 թվականին։ Այդ պահից ի վեր նա ունի հաղթանակների և պարտությունների մենախաղի 18-8 և զուգախաղի 9-9 հարաբերակցություն (ընդհանուր առմամբ՝ 27-17)։

### Մենախաղ (18–8)

### Զուգախաղ (9–9)

*ՇՓ = Շրջանային փուլ
*ՎԱՓ = Վերին անցումային փլեյ-օֆֆ
*ՍԱՓ = Ստորին անցումային փլեյ-օֆֆ

## Մեծ Սաղավարտի մրցաշարերի մենախաղի վիճակագրություն

## Արդյունքները այլ թենիսիտուհիների հետ
2010 թվականի նոյեմբերի 11-ի դրությամբ Մագդալենա Մալեևայի արդյունքները այլ թենիսիստուհիների հետ, ովքեր եղել են Թոփ 10-ում։ Թենիսիտուհիները, ովքեր եղել են աշխարհի թիվ 1 ռակետներ, նշված են թավատառ։ 

* Չանդա Ռուբին 7–1
* Մարի Պիրս 4–2
* **[[Արանչա Սանչես-Վիկարիո]]** 4–5
* Աի Սուգիյամա 4–7
* Բրենդա Շուլց ՄակՔարթի 3–1
* Ալիսիա Մոլիկ 3–2
* Պաոլա Սուարես 3–2
* Հելենա Սուկովա 3–2
* **[[Վենում Ուիլյամս]]** 3–3
* **[[Լինդսեյ Դևենպորտ]]** 3–3
* Պատի Շնայդեր 3–4
* Անկե Հուբեր 3–6
* Սանդրին Թեստուդ 2–0
* Կատարինա Լինդկվիստ 2–0
* Զինա Գարիսոն 2–1
* Լորա ՄակՆեյլ 2–1
*/ Նատաշա Զվերևա 2–1
* Ժյուլի Ալար 2–1
* Ելենա Դեմենտևա 2–2
* Պեմ Շրայվեր 2–2
* Կարինա Հաբսուդովա 2–3
*/ **[[Մարտինա Նավրատիլովա]]** 2–4
* Նատալի Տոզիա 2–7
* **[[Ջենիֆեր Կապրիատի]]** 2–8
* Ֆլավիա Պենետա 1–0
* Մարիոն Բարտոլի 1–0
* Գաբրիելա Սաբատինի 1–0
* Բարբարա Պաուլուս 1–1
*/ Ելենա Դոկիչ 1–1
* Դոմինիկա Մոնամի 1–1
* Աննա Կուրնիկովա 1–1
* Ֆրանչեսկա Սկիավոնե 1–1
* **[[Ելենա Յանկովիչ]]** 1–1
* Կիմիկո Դատե 1–2
* Աննա Չակվետաձե 1–2
* Մերի Ջո Ֆերնանդես 1–3
* Դանիելա Հանտուխովա 1–3
* **[[Ժյուստին Էնեն]]** 1–3
* Ամանդա Կյոտցեր 1–4
* Իվա Մաջոլի 1–4
*/ **[[Մոնիկա Սելեշ]]** 1–4
* Անաստասիա Միսկինա 1–4
* Յանա Նովոտնա 1–5
* **[[Ամելի Մորեսմո]]** 1–6
* Կոնչիտա Մարտինես 1–11
* Բարբարա Շեթ 0–1
* **[[Դինարա Սաֆինա]]** 0–1
* Նադյա Պետրովա 0–2
*/ Մանուելա Մալեևա 0–2
* Սվետլանա Կուզնեցովա 0–2
* Կատերինա Մալեևա 0–4
* **[[Սերենա Ուիլյամս]]** 0–4
* **[[Մարտինա Հինգիս]]** 0–5
* **[[Կիմ Կլեյստերս]]** 0–6
* **[[Շտեֆի Գրաֆ]]** 0–8

## Անձնական կյանք
2004 թվականի հուլիսին Մագդալենա Մալեևան ամուսնացել է վաղեմի ընկեր Լյուբոմիր Նոկովի հետ։ Ունի երկու զավակ՝ Յուլիան ծնվել է 2007 թվականի հունիսին, իսկ Մարկոն՝ 2008 թվականի դեկտեմբերին։

## Հետաքրքիր փաստեր
* 1993 թվականի ապրիլի 30-ին, Համբուրգի մրցաշարում, Մալեևան քառորդ եզրափակիչում հանդիպում էր առաջին ռակետ Մոնիկա Սելեշի հետ, երբ վերջինս դանակի հարված է ստանում Շտեֆի Գրաֆի խելագար երկրպագուի կողմից։ Դրանից հետո Մալեևան կիսաեզրափակիչում զիջում է աշխարհի 3-րդ ռակետ Արանչա Սանչես-Վիկարիոյին։
* Մալեևաների ընտանիքին են պատկանում մի շարք նվաճումներ, կապված նրա անդամների միաժամանակյա մասնակցությանը թենիսային մրցաշարերում։
** 1989 թվականին Ֆեդերացիայի գավաթում Բուլղարիան ներկայացնում էին բոլոր երեք Մալեևա քույրերը։
** 1990 թվականի Ֆրանսիայի բաց առաջնությունում, առաջին անգամ պատմության մեջ, երեք քույրերը միաժամանակ ներկայացված էին Մեծ Սաղավարտի մրցաշարի հիմնական ցանցում, իսկ 1993 թվականին, առաջին անգամ պատմության մեջ, բոլոր երեք քույրերը Մեծ Սաղավարտի մրցաշարում դասակարգվածների թվում էին
** Նույն թվականի հունիսին Մալեևա քույրերը WTA դասակարգման վարկանիշային աղյուսակում զբաղեցնում էին 11-ից մինչև 13-րդ հորիզոնականները։
** Ընդհանուր առմամբ, Մալեևա քույրերը հաղթել են ինն նախկին առաջին ռակետների։
** Բուլղարիան յոթերորդ տեղում է երկրների շրջանում, ովքեր առավել քանակի ներկայացուցիչներ են ունեցել կանանց թենիսի առաջին տասնյակում, WTA վարկանիշի ամբողջ պատմության ընթացքում։

## Տես նաև
* Կատերինա Մալեևա
* Մանուելա Մալեևա
* Յուլիա Բերբերյան

## Ծանոթագրություններ

## Արտաքին հղումներ
* Մագդալենա Մալեևան WTA կայքում
* Մագդալենա Մալեևան ITF կայքում 
* Մագդալենա Մալեևան Ֆեդերացիայի գավաթի մասանկցի կայքում 
* Մալեևա թենիսի ակումբ

Կատեգորիա:ԱՄՆ-ի թենիսի բաց առաջնություն
Կատեգորիա:Ավստրալիայի թենիսի բաց առաջնություն
Կատեգորիա:Բուլղարացի թենիսիստներ
Կատեգորիա:Բուլղարացիներ հայկական սերմամբ
Կատեգորիա:Մեծ սաղավարտի (թենիս) մրցաշարեր
Կատեգորիա:Ուիմբլդոնի մրցաշար
Կատեգորիա:Ֆրանսիայի թենիսի բաց առաջնություն